

คำสั่งคณะกรรมการบริหารงานจังหวัดแบบบูรณาการ จังหวัด.....

ที่...................../................

เรื่อง แต่งตั้งคณะทำงานกลั่นกรองแผนพัฒนาอำเภอ

------------------------------------------------------------

ด้วยยุทธศาสตร์ชาติ 20 ปี (พ.ศ. 2561-2580) ด้านการปรับสมดุลและพัฒนาระบบการบริหารจัดการภาครัฐ กำหนดให้ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยง การพัฒนาในทุกระดับ ทุกประเด็น ทุกภารกิจ ทุกพื้นที่ เพื่อบูรณาการในการจัดทำแผนและประสานแผนพัฒนา ในระดับพื้นที่หมู่บ้าน ชุมชน ตำบล และอำเภอ ให้เกิดความเชื่อมโยงสอดคล้องกับทิศทางการพัฒนาในระดับจังหวัด กลุ่มจังหวัด ภาคและประเทศ ไปในทิศทางเดียวกันได้อย่างมีประสิทธิภาพ เกิดความคุ้มค่า นำไปสู่ความมั่นคง มั่งคั่ง และยั่งยืน ประกอบกับพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 กำหนดหลักการบริหารงานเชิงพื้นที่แบบบูรณาการ เพื่อเป็นหลักการบริหารและพัฒนาอย่างยั่งยืนเพื่อความผาสุก ของประชาชนในพื้นที่ การอำนวยความสะดวกและตอบสนองความต้องการของประชาชนในพื้นที่ และระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 กำหนดสาระสำคัญในการบูรณาการและประสานแผนพัฒนาในระดับพื้นที่ ให้มีการประสานแผนในระดับพื้นที่ โดยการรวบรวมและจัดลำดับความสำคัญของปัญหาและความต้องการของประชาชนในพื้นที่ ผ่านกลไกการจัดทำแผนพัฒนาหมู่บ้าน/แผนชุมชน แผนพัฒนาตำบล แผนพัฒนาท้องถิ่น และแผนพัฒนาอำเภอ เพื่อให้แผนมีความเชื่อมโยง สู่แผนพัฒนาจังหวัด/กลุ่มจังหวัด เป้าหมายและแนวทางการพัฒนาภาค สอดคล้องกันในทุกระดับเป็นแผนเดียวกัน

ดังนั้น เพื่อให้การพัฒนาพื้นที่เป็นไปตามแผนพัฒนาจังหวัด แผนพัฒนากลุ่มจังหวัด และเป้าหมายและแนวทางการพัฒนาภาค อย่างยั่งยืนเพื่อความผาสุกของประชาชนในพื้นที่ ตามหลักการบริหารงานเชิงพื้นที่ แบบบูรณาการ และคำนึงถึงความต้องการและศักยภาพของประชาชนในพื้นที่ มีประสิทธิภาพ เกิดประสิทธิผล และสอดคล้องกับปัญหา รวมทั้งความต้องการของประชาชนได้อย่างครอบคลุมและทั่วถึง สอดคล้องตามความในมาตรา 14 และมาตรา 21 แห่งพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 และระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 จึงแต่งตั้งคณะทำงานกลั่นกรองแผนพัฒนาอำเภอ โดยมีองค์ประกอบ และหน้าที่และอำนาจ ดังนี้

**1. องค์ประกอบ** ประกอบด้วย

|  |  |
| --- | --- |
| (1) รองผู้ว่าราชการจังหวัดที่ผู้ว่าราชการจังหวัดมอบหมาย | ประธานคณะทำงาน |
| (2) ปลัดจังหวัด | รองประธานคณะทำงาน |
| (3) ผู้แทนหัวหน้าส่วนราชการระดับจังหวัด จำนวนไม่เกิน 5 คน | คณะทำงาน |
| (4) ผู้แทนพัฒนาการจังหวัด | คณะทำงาน |
| (5) ผู้แทนท้องถิ่นจังหวัด | คณะทำงาน |
| (6) จ่าจังหวัด | คณะทำงานและเลขานุการร่วม |
| (7) ผู้อำนวยการกลุ่มงานยุทธศาสตร์และข้อมูล  เพื่อการพัฒนาจังหวัด สำนักงานจังหวัด..... | คณะทำงานและเลขานุการร่วม |
| (8) ข้าราชการในที่ทำการปกครองจังหวัด จำนวน 1 คน | ผู้ช่วยเลขานุการ |
| (9) ข้าราชการในสำนักงานจังหวัด จำนวน 1 คน | ผู้ช่วยเลขานุการ |

/ **2. หน้าที่และ…**

- 2 -

**2. หน้าที่และอำนาจของคณะทำงานกลั่นกรองแผนพัฒนาอำเภอ** มีดังนี้

(1) พิจารณา และกลั่นกรอง แผนพัฒนาอำเภอ โดยคำนึงถึงความต้องการและศักยภาพของประชาชนในพื้นที่ ให้เป็นไปในทิศทางเดียวกับเป้าหมายการพัฒนาจังหวัด ประเด็นการพัฒนาจังหวัดและเป้าหมายการพัฒนาจังหวัด 20 ปี ก่อนเสนอ ผู้ว่าราชการจังหวัดให้ความเห็นชอบ

(2) กำกับ ให้คำแนะนำ เสนอแนะ และติดตามผล การจัดทำและการขับเคลื่อนแผนพัฒนาอำเภอ ให้เป็นไปในทิศทางเดียวกับเป้าหมายการพัฒนาจังหวัด ตามแผนพัฒนาจังหวัด

(3) ปฏิบัติหน้าที่อื่น ๆ ตามที่คณะกรรมการบริหารงานจังหวัดแบบบูรณาการจังหวัด................หรือผู้ว่าราชการจังหวัดมอบหมาย

ทั้งนี้ ตั้งแต่บัดนี้เป็นต้นไป จนกว่าจะมีคำสั่งเปลี่ยนแปลง

สั่ง ณ วันที่......................................................

(..........................................................)

ผู้ว่าราชการจังหวัด............

ประธานคณะกรรมการบริหารงานจังหวัดแบบบูรณาการ

จังหวัด...............................

**คำชี้แจงแนวทางการดำเนินงานแต่งตั้งคณะทำงานกลั่นกรองแผนพัฒนาอำเภอ**

๑. ผู้แทนหัวหน้าส่วนราชการระดับจังหวัด จำนวนไม่เกิน 5 คน ให้คัดเลือกจากกลุ่มภารกิจหลักของพื้นที่ ได้แก่

1.1 กลุ่มภารกิจด้านเศรษฐกิจ และโครงสร้างพื้นฐาน

๑.๒ กลุ่มภารกิจด้านทรัพยากรธรรมชาติและสิ่งแวดล้อม

๑.๓ กลุ่มภารกิจด้านการเกษตร

๑.๔ กลุ่มภารกิจด้านสังคม วัฒนธรรม และการท่องเที่ยว

๑.๕ กลุ่มภารกิจด้านความมั่นคง

1.6 หัวหน้าสำนักงานจังหวัด

๒. ให้ที่ทำการปกครองจังหวัดเป็นผู้ยกร่างคำสั่งคณะทำงานกลั่นกรองแผนพัฒนาอำเภอ และเสนอให้ รองผู้ว่าราชการจังหวัด ที่รับผิดชอบเรื่องแผนพัฒนาจังหวัดเป็นผู้พิจารณาก่อนเสนอให้ผู้ว่าราชการจังหวัดพิจารณาเห็นชอบและลงนามในคำสั่งดังกล่าว จากนั้นให้ที่ทำการปกครองจังหวัดแจ้งเวียนคำสั่งฯ ให้หน่วยงานที่เกี่ยวข้องทราบต่อไป

-------------------------------------------------------